**Zmluva o poskytovaní sociálnej služby**

uzatvorená v zmysle § 74 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

**Poskytovateľ sociálnej služby:**

Obchodné meno: Obec Margecany

Sídlo: Obecný úrad Margecany, Obchodná 7, 055 01 Margecany

Zastúpený: Ing. Igor Petrik, starosta obce

IČO: 00 329 347

DIČ: 2021259405

Bankové spojenie: Prima banka Slovensko a.s.

IBAN: SK22 5600 0000 0034 5744 8001

(ďalej ako „**poskytovateľ**“)

**Prijímateľ sociálnej služby:**

Meno a priezvisko:

Dátum narodenia:

Trvalého bydlisko:

(ďalej len „**prijímateľ**“)

**Článok I.**

**Predmet zmluvy**

1. Poskytovateľ sa zaväzuje pre prijímateľa poskytovať sociálnu službu na základe posudku a odkázanosti na sociálnu službu vydaného príslušným samosprávnym orgánom. Prijímateľ sa zaväzuje prijať sociálnu službu a dodržiavať povinnosti uvedené v tejto zmluve a v zákone o sociálnych službách. Predmetom zmluvy je aj úprava vzájomných práv a povinností zmluvných strán v zmysle zákona č. 448/2008 Z. z. o sociálnych službách (ďalej len „Zákon o sociálnych službách“) a o zmene a doplnení zákona č. 455/1991 Zb. o živnostenskom podnikaní v znení neskorších predpisov.

**Článok II.**

**Druh poskytovanej sociálnej služby**

1. Poskytovateľ sa zaväzuje poskytovať **opatrovateľskú službu** na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku prijímateľa v súlade s § 12 ods. 1 písm. c), ods. 2) Zákona o sociálnych službách.

**Článok III.**

**Vecný rozsah a forma poskytovanej sociálnej služby**

1. Sociálna služba sa poskytuje terénnou formou, v domácom prostredí prijímateľa.
2. Poskytovateľ je povinný vykonávať tieto činnosti:
	1. odborné: pomoc pri odkázanosti fyzickej osoby na pomoc inej fyzickej osoby
	2. ďalšie činnosti:
		1. sebaobslužné úkony — celkový kúpeľ, pomoc pri vyzliekaní, obliekaní, účelná očista po toalete, ochrana osobnej a posteľnej bielizne pred znečistením (nasadenie a výmena plienky), sprievod pri chôdzi (chôdza po rovine, po schodoch),
		2. úkony starostlivosti o svoju domácnosť — ďalšie jednoduché úkony spojené s prevádzkou a udržiavaním domácnosti (administratívne úkony spojené s vedením domácnosti, napr. zabezpečenie úhrady platieb),
		3. dohľad pri úkonoch sebaobsluhy, úkonoch starostlivosti o svoju domácnosť a pri vykonávaní základných sociálnych aktivít (ďalej len „dohľad“) — potreba dohľadu v určenom čase.

**Článok IV.**

**Miesto poskytovania sociálnej služby**

1. Sociálne služby sa budú poskytovať občanovi v jeho domácnosti na adrese **.............................**

**Článok V.**

**Rozsah poskytovania sociálnych služieb**

1. Sociálna služba sa prijímateľovi poskytuje na dobu určitú **od XY.XY.2022 do 30.11.2023**.
2. Opatrovateľská služba sa poskytuje len v pracovné dni, v pracovnom čase od 07.00 hod. — 15.30 hod.
3. Rozsah poskytovania sociálnej služby: max. **XY hodiny/deň**.

**Článok VI.**

**Úhrada za sociálnu službu, spôsob jej určenia a platenia**

1. Výšku úhrady za jednotlivé úkony opatrovateľskej služby a spôsob ich úhrady určuje VZN obce o opatrovateľskej službe (ďalej len „VZN“ v Článku III „Úhrada za poskytnutú opatrovateľskú službu“.
2. Výňatok VZN v rozsahu Článku III „Úhrada za poskytnutú opatrovateľskú službu“ tvorí Prílohu č. 1 tejto zmluvy.

**Článok VII.**

**Práva a povinnosti zúčastnených strán**

1. Prijímateľ má právo na poskytovanie sociálnej služby, ktorá umožňuje realizovať jeho základné ľudské práva a slobody, zachováva jeho ľudskú dôstojnosť, aktivizuje ho k posilneniu sebestačnosti, zabraňuje jeho sociálnemu vylúčeniu a podporuje jeho začlenenie do spoločnosti.
2. Prijímateľ má právo podieľať sa na určovaní, pri riešení vecí súvisiacich s podmienkami a kvalitou poskytovania sociálnych služieb.
3. Poskytovateľ sociálnej služby je povinný prihliadať na individuálne potreby prijímateľa sociálnej služby, aktivizovať prijímateľa sociálnej služby podľa jeho schopností a možností, poskytovať sociálnu službu na odbornej úrovni a spolupracovať s rodinou a komunitou prijímateľa.
4. Poskytovateľ sociálnej služby je povinný plánovať poskytovanie sociálnej služby podľa individuálnych potrieb, schopností a cieľov prijímateľa sociálnej služby, viesť písomné individuálne záznamy o priebehu poskytovania sociálnej služby a hodnotiť priebeh poskytovania sociálnej služby za účasti prijímateľa sociálnej služby.
5. Poskytovateľ je povinný dodržiavať a postupovať podľa § 10 Zákona o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov pri používaní prostriedkov netelesného a telesného obmedzenia.
6. Poverený zamestnanec poskytovateľa sociálnej služby má právo vstúpiť do obytnej miestnosti a príslušenstva obytnej miestnosti aj bez súhlasu prijímateľa, ak vec neznesie odklad a vstup je nevyhnutný na ochranu života, zdravia alebo majetku tejto fyzickej osoby, na ochranu práv a slobôd iných fyzických osôb alebo ochranu majetku zariadenia.
7. Prijímateľ je povinný písomne oznámiť poskytovateľovi do ôsmich dní zmeny v skutočnostiach rozhodujúcich na trvanie odkázanosti na sociálnu službu.
8. Podmienkami poskytovania opatrovateľskej služby v zmysle § 41 ods. 1 písm. a) a b) Zákona o sociálnych službách sú:
	1. Prijímateľ je fyzickou osobou odkázanou na pomoc inej osoby minimálne v II. stupni odkázanosti podľa prílohy č. 3 Zákona o sociálnych službách.
	2. Prijímateľ je fyzickou osobou odkázanou na pomoc pri úkonoch sebaobsluhy, starostlivosti o svoju domácnosť a základných sociálnych aktivitách podľa prílohy č. 4 Zákona o sociálnych službách.
9. Opatrovateľská služba nemôže byť v zmysle § 41 ods. 3 písm. a) až d) Zákona o sociálnych službách poskytovaná fyzickej osobe:
	1. ktorej sa poskytuje celoročná pobytová sociálna služba,
	2. ktorá je opatrovaná fyzickou osobou, ktorej sa poskytuje peňažný príspevok na opatrovanie podľa osobitného predpisu, ak tento Zákon o sociálnych službách neustanovuje inak,
	3. ktorej sa poskytuje peňažný príspevok na osobnú asistenciu podľa osobitného predpisu,
	4. ktorej je nariadená karanténa pre podozrenie z nákazy prenosnou chorobou a pri ochorení touto nákazou.
10. Opatrovateľská služba sa poskytuje na dobu počas splnenia podmienok trvania nároku na tento druh sociálnej služby.
11. Pri hospitalizácii klienta alebo pri prerušení poskytovania opatrovateľskej služby na dobu kratšiu ako 3 mesiace sa rozhodnutie o zastavení poskytovania opatrovateľskej služby nevydáva.
12. V prípade dovolenky opatrovateľa/opatrovateľky, alebo v prípade práceneschopnosti či inej prekážky na strane opatrovateľa/opatrovateľky v zmysle Zákonníka práce, nemusí byť zo strany poskytovateľa zabezpečená opatrovateľská služby prijímateľovi. Poskytovateľ musí prijímateľa o takejto skutočnosti bezodkladne informovať.

**Článok VIII.**

**Skončenie poskytovania sociálnych služieb**

1. Prijímateľ môže jednostranne písomne vypovedať zmluvu o poskytovaní sociálnej služby kedykoľvek, s uvedením dôvodu. Výpovedná lehota nesmie byť dlhšia ako 30 dní.
2. Poskytovateľ sociálnej služby môže jednostranne vypovedať zmluvu o poskytovaní sociálnej služby v zmysle § 74 ods. 14, ak:
	1. prijímateľ hrubo porušuje povinnosti uvedené v tejto zmluve,
	2. prijímateľ hrubo porušuje dobré mravy, ktoré narúšajú občianske spolužitie,
	3. nezaplatí dohodnutú úhradu za sociálnu službu za čas dlhší ako 3 mesiace,
	4. prijímateľ sociálnej služby neuzatvorí dodatok k tejto zmluve podľa § 74 ods. 12 Zákona o sociálnych službách
	5. prevádzka opatrovateľskej služby poskytovateľa je podstatne obmedzená alebo je zmenený účel poskytovanej sociálnej služby tak, že zotrvanie na zmluve o poskytovaní sociálnej služby by pre poskytovateľa sociálnej služby znamenalo zrejmú nevýhodu,
	6. obec rozhodne o zániku odkázanosti prijímateľa na sociálnu službu.
3. Poskytovateľ pri jednostrannom vypovedaní zmluvy je povinný doručiť prijímateľovi písomnú výpoveď s uvedením dôvodu výpovede.
4. Zmluva o poskytovaní sociálnej služby môže byť taktiež ukončená:
	1. dohodou účastníkov zmluvy;
	2. úmrtím prijímateľa sociálnej služby.

**Článok IX.**

**Podmienky prerušenia a zníženia poskytovania sociálnych služieb**

1. Prijímateľ môže požiadať o prerušenie či zníženie rozsahu poskytovania sociálnych služieb na základe Žiadosti podanej poskytovateľovi.

**Článok X.**

**Záverečné ustanovenia**

1. Zmluva je vyhotovená v 2 exemplároch, z toho 1 obdrží prijímateľ a 1 poskytovateľ.
2. Zmeny a doplnky k tejto zmluve možno vykonať len a na základe písomného dodatku so súhlasom obidvoch strán.
3. Zmluva nadobúda platnosť dňom podpísania obidvomi zmluvnými stranami a účinnosť dňom nasledujúcim po jej zverejnení na webovej stránke obce.

V Margecanoch, dňa ...........................

 ................................... ...................................

 Meno a priezvisko Ing. Igor Petrik

 starosta obce

Príloha č. 1 - Výňatok VZN č. 6/2009 o opatrovateľskej službe v rozsahu Článku III

  **Článok III.**

 **Úhrada za poskytnutú opatrovateľskú službu**

Spôsob určenia úhrady a výška úhrady za opatrovateľskú službu.

1./ Úhrada za opatrovateľskú službu v kalendárnom mesiaci sa určí v rozsahu poskytovaných

 úkonov v prepočte na počet pracovných dní v kalendárnom mesiaci

2./ Výška úhrady :

 A:. **Nevyhnutné životné úkony**

 a) bežné úkony osobnej hygieny vrátane holenia, pomoc pri obliekaní a vyzliekaní

 pomoc pri presune na vozík a z vozíka na lôžko a z lôžka, pomoc pri použití WC -

 **0,20 €/deň**

 b) kúpanie vrátane umytia vlasov **0**

* 1. donáška obeda, dovoz obeda, iného teplého jedla, pomoc pri podávaní jedla a pití

 **0,25 €/deň**

 d/ dohľad  **0,30 €/ deň**

 B:. **Nevyhnutné práce v domácnosti:**

 a) donáška uhlia, donáška dreva, vynesenie popola, donáška vody, kúrenie vo

 vykurovacích telesách a ich čistenie **- 0,20** **€** **/deň**

 b) nákup a ďalšie nevyhnutné činnosti súvisiace s prevádzkou domácnosti

 **0,40 €/deň**

 c) práce spojené s udržiavaním domácnosti - **1,30 €/deň**

 d) príprava a varenie raňajok, obeda, prípadne olovrantu alebo večere -  **0,50 €/deň**

 e) pranie osobnej bielizne, žehlenie osobnej bielizne a ostatnej bielizne -  **0,15 €/kg**

 C: **Forma zabezpečenia kontaktu so spoločenským prostredím**:

 a) sprievod na lekárske vyšetrenie, na vybavovanie úradných záležitostí - **0,20 €/deň**

 3./ Úhrada za poskytované úkony sa bude prevádzať formou poštovej poukážky alebo priamo do pokladne obecného úradu vždy do 15.dňa nasledujúceho mesiaca.

 4./ Občan nie je povinný platiť úhradu za opatrovateľskú službu , ak jeho príjem a príjem osôb spoločne posudzovaných je nižší alebo sa rovná 1,2 násobku životného minima ustanoveného osobitným predpisom.

 5. /Ak občan nie je povinný platiť úhradu za poskytované služby alebo platí iba časť tejto úhrady, obec, poskytujúca túto starostlivosť požaduje úhradu postupne od manžela, manželky, detí alebo rodičov.